Kuuekümnendail aastail asustati Läänemerre ka mitmeid teisi tuurlasi, kes oma koduvetes Mustas meres ja Kaspia meres pole vaatamata varude kahanemisele veel haruldaseks muutunud. Need olid vene ja siberi tuur ning sterlett. Hiljem on tuurlasi kasvatatud ka Eesti  kalakasvandustes ja ka sealt võib üksikuid isendeid olla sattunud vabasse vette. Kalakasvandustes peeti peamiselt besterit, mis on kahe liigi - beluuga ja sterleti - ristand, ja siberi tuura.